nibzard/narodne-novine-full-text-markdown huggingface dataset:
### NN 2/2018 (5.1.2018.), Uredba o izmjeni Uredbe o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš ugljikovog dioksida

Vlada Republike Hrvatske

58

Na temelju članka 17. stavka 1. Zakona o Fondu za zaštitu okoliša i energetsku učinkovitost (»Narodne novine«, br. 107/03 i 144/12), Vlada Republike Hrvatske je na sjednici održanoj 4. siječnja 2018. godine donijela

UREDBU

O IZMJENI UREDBE O JEDINIČNIM
 NAKNADAMA, KOREKTIVNIM KOEFICIJENTIMA I POBLIŽIM KRITERIJIMA I MJERILIMA ZA UTVRĐIVANJE NAKNADE NA EMISIJU U OKOLIŠ UGLJIKOVOG DIOKSIDA

Članak 1.

U Uredbi o jediničnim naknadama, korektivnim koeficijentima i pobližim kriterijima i mjerilima za utvrđivanje naknade na emisiju u okoliš ugljikovog dioksida (»Narodne novine«, br. 73/07 i 48/09), u članku 2. podstavku 16. broj: »30« zamjenjuje se brojem: »450«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/98

Urbroj: 50301-25/27-18-2

Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Odluka o izmjenama i dopunama Odluke o porezima Općine Barban

Općina Barban

135

Na temelju članka 42. Zakona o lokalnim porezima (»Narodne novine« br. 115/2016 i 101/2017) i članka 24. Statuta Općine Barban (Službene novine Općine Barban br. 22/2013.), Općinsko vijeće Općine Barban na svojoj 6. sjednici održanoj 22. prosinca 2017. godine donosi

ODLUKU

O IZMJENAMA I DOPUNAMA ODLUKE
 O POREZIMA OPĆINE BARBAN

Članak 1.

U Odluci o porezima Općine Barban (»Narodne novine« broj 100/2017, 121/2017) u članku 2. dodaje se točka 4. koja glasi:

4. Porez na kuće za odmor

Članak 2.

U članku 10. stavku 2. riječi »Porezna uprava« zamjenjuju se riječima: Upravni odjel za proračun i financije Istarske županije Odsjek za utvrđivanje i naplatu poreza i vlastitih prihoda.

Članak 3.

U glavi II. VRSTE POREZA nakon članka 16. dodaje se naslov »Porez na kuće za odmor« i novi članak 17. koji glasi:

Porez na kuće za odmor plaćaju sve pravne i fizičke osobe koje su vlasnici kuća za odmor, a koje se nalaze na području Općine Barban.

Kućom za odmor smatra se svaka zgrada ili dio zgrade ili stan koji se koriste povremeno ili sezonski.

Kućom za odmor ne smatraju se gospodarstvene zgrade koje služe za smještaj poljoprivrednih strojeva, oruđa i drugog pribora.

Članak 4.

Dodaje se novi članak 18. koji glasi:

Porez na kuće za odmor plaća se godišnje u iznosu od 12 kn/m2 korisne površine kuće za odmor u korist proračuna Općine Barban.

Članak 5.

Dodaje se novi članak 19. koji glasi:

Porez na kuće za odmor ne plaća se:

– na kuće za odmor koje se ne mogu koristiti zbog ratnih razaranja i prirodnih nepogoda (poplava, požar, potres i sl.) te zbog starosti i trošnosti,

– na kuće za odmor dok su u njima smješteni prognanici i izbjeglice,

– na odmarališta u vlasništvu jedinica lokalne i područne (regionalne) samouprave koje služe za smještaj djece do 15 godina starosti.

Članak 6.

Dodaje se novi članak 20. koji glasi:

Poslove u vezi s utvrđivanjem i naplatom poreza na kuće za odmor obavlja Upravni odjel za proračun i financije Istarske županije Odsjek za utvrđivanje i naplatu poreza i vlastitih prihoda.

Članak 7.

Dosadašnji članci 17., 18., 19., 20 postaju članci 21., 22., 23., 24.

Članak 8.

Ova Odluka objavit će se u »Narodnim novinama« te u »Službenim novinama Općine Barban«.

Klasa: 021-05/17-01/12
 Urbroj: 2168/06-17-02-3
 Barban, 22. prosinca 2017.

OPĆINSKO VIJEĆE OPĆINE BARBAN

Predsjednik Općinskog vijeća
 Toni Uravić, v. r.
### NN 3/2018 (10.1.2018.), Odluka o postavljanju predstavnika Republike Hrvatske pri Afričkoj uniji

PREDSJEDNICA REPUBLIKE HRVATSKE

105

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/09, urbroj: 50301-15/28-17-21 od 20. prosinca 2017., donosim

ODLUKU

O POSTAVLJANJU PREDSTAVNIKA REPUBLIKE HRVATSKE PRI AFRIČKOJ UNIJI

TOMISLAV BOŠNJAK, izvanredni i opunomoćeni veleposlanik Republike Hrvatske u Arapskoj Republici Egiptu, sa sjedištem u Kairu, postavlja se i za predstavnika Republike Hrvatske pri Afričkoj uniji.

Ova Odluka stupa na snagu danom donošenja.

Klasa: 018-07/17-02/48
 Urbroj: 71-06-01/1-17-2
 Zagreb, 28. prosinca 2017.

Predsjednica
 Republike Hrvatske
 Kolinda Grabar-Kitarović, v. r.
### NN 3/2018 (10.1.2018.), Odluka o postavljanju izvanredne i opunomoćene veleposlanice Republike Hrvatske u Islamskoj Republici Mauritaniji, sa sjedištem u Rabatu

PREDSJEDNICA REPUBLIKE HRVATSKE

106

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/13, urbroj: 50301-15/28-17-15 od 20. prosinca 2017., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

JASNA MILETA, izvanredna i opunomoćena veleposlanica Republike Hrvatske u Kraljevini Maroku, sa sjedištem u Rabatu, postavlja se i za izvanrednu i opunomoćenu veleposlanicu Republike Hrvatske u Islamskoj Republici Mauritaniji, sa sjedištem u Rabatu.

Ova Odluka stupa na snagu danom donošenja.

Klasa: 018-07/17-02/49
 Urbroj: 71-06-01/1-17-2
 Zagreb, 28. prosinca 2017.

Predsjednica
 Republike Hrvatske
 Kolinda Grabar-Kitarović, v. r.
### NN 3/2018 (10.1.2018.), Odluka o opozivu počasnog konzula Republike Hrvatske u Republici Austriji, sa sjedištem u St. Pöltenu

PREDSJEDNICA REPUBLIKE HRVATSKE

107

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG KONZULA REPUBLIKE HRVATSKE U REPUBLICI AUSTRIJI,
 SA SJEDIŠTEM U ST. PÖLTENU

FRANZ WOHLFAHRT opoziva se dužnosti počasnog konzula Republike Hrvatske u Republici Austriji, sa sjedištem u St. Pöltenu i konzularnim ovlastima nad konzularnim područjem koje obuhvaća područje Donje Austrije.

Ova Odluka stupa na snagu danom donošenja.

Klasa: 018-07/17-03/05
 Urbroj: 71-06-01/1-17-2
 Zagreb, 28. prosinca 2017.

Predsjednica
 Republike Hrvatske
 Kolinda Grabar-Kitarović, v. r.
### NN 3/2018 (10.1.2018.), Rješenje o imenovanju vršitelja dužnosti ravnatelja Agencije za vodne putove

Vlada Republike Hrvatske

108

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 11. stavka 2. Uredbe o upravljanju i vođenju poslova Agencije za vodne putove (»Narodne novine«, broj 58/08), a u vezi sa člankom 43. stavkom 2. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA AGENCIJE ZA VODNE PUTOVE

Imenuje se MIROSLAV IŠTUK vršiteljem dužnosti ravnatelja Agencije za vodne putove.

Klasa: 080-02/17-01/566
 Urbroj: 50301-15/07-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Rješenje o imenovanju zamjenice državnog tajnika Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

109

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 46. stavka 4. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O IMENOVANJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Imenuje se TATJANA VUKOBRATOVIĆ SPASOJEVIĆ zamjenicom državnog tajnika Središnjeg državnog ureda za obnovu i stambeno zbrinjavanje, na razdoblje od četiri godine.

Klasa: 080-02/17-01/563
 Urbroj: 50301-15/07-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Rješenje o razrješenju dijela članova i tajnika Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

110

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/05), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O RAZRJEŠENJU DIJELA ČLANOVA I TAJNIKA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

1. Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj:

– INES KRAJČAK

– ČEDOMIR VIŠNJIĆ

– MIRNA MINAUF

– VESNA ŠIKLIĆ ODAK

– MIRJANA RAKIĆ

– DRAGAN CRNOGORAC

– MILAN ERAKOVIĆ.

2. Razrješuje se IVAN ZEBA dužnosti tajnika Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

Klasa: 080-02/17-02/339
 Urbroj: 50301-15/07-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Pravilnik o izmjenama Pravilnika o športskom ribolovu u slatkovodnom ribarstvu

MINISTARSTVO POLJOPRIVREDE

120

Na temelju članka 20. stavka 1., članka 21., članka 43. i članka 44. Zakona o slatkovodnom ribarstvu (»Narodne novine«, br. 106/2001, 7/2003, 174/2004, 10/2005 – ispravak, 49/2005 – pročišćeni tekst i 14/2014), ministar poljoprivrede donosi

PRAVILNIK

O IZMJENAMA PRAVILNIKA O ŠPORTSKOM RIBOLOVU U SLATKOVODNOM RIBARSTVU

Članak 1.

U Pravilniku o športskom ribolovu u slatkovodnom ribarstvu (»Narodne novine«, broj 82/2005, 1/2006, 139/2006, 52/2010, 4/2015, 34/2015, 50/2016 i 91/2016), članak 70. briše se.

Članak 2.

Članak 71. postaje članak 70.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/69

Urbroj: 525-13/0515-17-22

Zagreb, 18. prosinca 2017.

Ministar poljoprivrede
 Tomislav Tolušić, dipl. iur., v. r.
### NN 3/2018 (10.1.2018.), Rješenje o imenovanju dijela članova i tajnice Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

111

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/05), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O IMENOVANJU DIJELA ČLANOVA I TAJNICE MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

1. Za članove Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj, imenuju se:

– MATIJA OČURŠĆAK

– SANDA ŠIMIĆ PETRINJAK

– ALENA MARKOVIĆ

– BORIS MILOŠEVIĆ

– SRĐAN JEREMIĆ

– EDITA GUBERINA

– SUZANA KUNAC

– TAMARA POLJAREVIĆ.

2. Imenuje se DUBRAVKA SEVERINSKI tajnicom Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj.

Klasa: 080-02/17-01/564
 Urbroj: 50301-15/07-18-03
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Odluka o izmjenama Odluke o gradskim porezima Grada Lepoglave

Grad Lepoglava

128

Na temelju odredbe članka 17. Zakona o izmjenama Zakona o lokalnim porezima (»Narodne novine« br. 101/17), članka 35. Zakona o lokalnoj i područnoj (regionalnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) i članka 22. Statuta Grada Lepoglave (»Službeni vjesnik Varaždinske županije« broj 6/13, 20/13, 33/13 – ispravak i 31/14 – pročišćeni tekst), Gradsko vijeće Grada Lepoglave na 5. sjednici održanoj 21. prosinca 2017. godine, nakon provedenog postupka savjetovanja sa zainteresiranom javnošću, donosi

ODLUKU

O IZMJENAMA ODLUKE O GRADSKIM POREZIMA

Članak 1.

U Odluci o gradskim porezima (»Narodne novine« br. 47/17 i »Službeni vjesnik Varaždinske županije« br. 21/17) članak 2. briše se.

Članak 2.

Podnaslov VI. Porez na nekretnine i članak 19. briše se.

Članak 3.

Članak 23. briše se.

Članak 4.

Članak 25. stavak 1. briše se.

Članak 5.

Članak 26. briše se.

Članak 6.

Ova Odluka objavit će se u »Narodnim novinama« i u »Službenom vjesniku Varaždinske županije«, a stupa na snagu osmog dana od dana objave u »Narodnim novinama«.

Klasa: 410-01/17-01/3

Urbroj: 2186/016-03-17-1

Lepoglava, 21. prosinca 2017.

Predsjednik Gradskog vijeća
 Grada Lepoglave
 Robert Dukarić, v. r.
### NN 3/2018 (10.1.2018.), Rješenje o imenovanju članica i zamjenica članica Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

112

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 101. stavaka 1. i 2. Kolektivnog ugovora za državne službenike i namještenike (»Narodne novine«, broj 112/17), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O IMENOVANJU ČLANICA I ZAMJENICA ČLANICA ZAJEDNIČKE KOMISIJE ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

1. Za članice Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnice Vlade Republike Hrvatske, imenuju se:

– JOSIPA RIMAC

– TAMARA GAJER-SOMBOLAC

– IRENA CVITANOVIĆ.

2. Za zamjenice članica Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnice Vlade Republike Hrvatske, imenuju se:

– VIŠNJA TAFRA

– SNJEŽANA MATIJAŠEC

– ANTEA ŠOJAT.

Klasa: 080-02/18-01/01
 Urbroj: 50301-15/28-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Rješenje o razrješenju člana Upravnog vijeća Hrvatskih voda

VLADA REPUBLIKE HRVATSKE

113

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 190. stavka 2. Zakona o vodama (»Narodne novine«, br. 153/09, 63/11, 130/11, 56/13 i 14/14), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKIH VODA

Razrješuje se BOŽO GALIĆ dužnosti člana Upravnog vijeća Hrvatskih voda.

Klasa: 080-02/18-02/01
 Urbroj: 50301-15/28-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Rješenje o imenovanju člana Upravnog vijeća Hrvatskih voda

VLADA REPUBLIKE HRVATSKE

114

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 190. stavka 2. Zakona o vodama (»Narodne novine«, br. 153/09, 63/11, 130/11, 56/13 i 14/14), Vlada Republike Hrvatske je na sjednici održanoj 4. siječnja 2018. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKIH VODA

Imenuje se BOŽIDAR LONGIN članom Upravnog vijeća Hrvatskih voda.

Klasa: 080-02/18-01/02
 Urbroj: 50301-15/28-18-02
 Zagreb, 4. siječnja 2018.

Predsjednik
 mr. sc. Andrej Plenković, v. r.
### NN 3/2018 (10.1.2018.), Pravilnik o lovostaju igluna (Xiphias gladius)

MINISTARSTVO POLJOPRIVREDE

119

Na temelju članka 12. stavka 1. točke 4. Zakona o morskom ribarstvu (»Narodne novine«, br. 62/2017) ministar poljoprivrede donosi

PRAVILNIK

O LOVOSTAJU IGLUNA (Xiphias gladius)

Članak 1.

Ovim Pravilnikom propisuje se lovostaj igluna (Xiphias gladius) od 1. siječnja u 00:00 sati do 31. ožujka u 24:00 sata.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/62

Urbroj: 525-13/0340-17-1

Zagreb, 21. prosinca 2017.

Ministar poljoprivrede
 Tomislav Tolušić, dipl. iur., v. r.
### NN 3/2018 (10.1.2018.), Odluka o izmjenama Odluke o lokalnim porezima Općine Unešić

Općina Unešić

132

Na temelju članka 20. Zakona o lokalnim porezima (»Narodne novine«, broj: 115/16 i 101/17) i članka 34. Statuta Općine Unešić (»Službeni vjesnik Šibensko-kninske županije«, broj: 10/09 i 5/13), Općinsko vijeće Općine Unešić, na 3. sjednici održanoj 15. prosinca 2017. godine, donijelo je

ODLUKU

O IZMJENAMA ODLUKE O LOKALNIM POREZIMA OPĆINE UNEŠIĆ

Članak 1.

U Odluci o lokalnim porezima Općine Unešić (»Narodne novine», broj 90/17 i »Službeni vjesnik Šibensko-kninske županije« broj 12/17), u daljnjem tekstu: Odluka, članak 2. mijenja se i glasi:

»Općini pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor,

4. porez na korištenje javne površine.«

Članak 2.

U Poglavlju II. Odjeljak 5. »Porez na nekretnine« naznačen iznad članka 14. Odluke i članak 14. brišu se.

Članak 3.

Ova Odluka objavit će se u »Narodnim novinama« i »Službenom vjesniku Šibensko-kninske županije«, a stupa na snagu osmog dana od dana objave u »Službenom vjesniku Šibensko-kninske županije«.

Klasa: 410-01/17-01/03

Urbroj: 2182/07-17-01-2

Unešić, 15. prosinca 2017.

OPĆINSKO VIJEĆE OPĆINE UNEŠIĆ

Predsjednik
 Ante Božić, v. r.
### NN 3/2018 (10.1.2018.), Odluka o imenovanju zamjenice županijskog državnog odvjetnika u Županijskom državnom odvjetništvu u Zadru

Državnoodvjetničko vijeće

124

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 53. sjednici održanoj 20. prosinca 2017.,

odlučilo je

I. SVETLANA BARIŠIĆ, zamjenica općinskog državnog odvjetnika u Općinskom državnom odvjetništvu u Zadru, imenuje se za zamjenicu županijskog državnog odvjetnika u Županijskom državnom odvjetništvu u Zadru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-45/2017-5

Zagreb, 20. prosinca 2017.

Predsjednik
 Državnoodvjetničkog vijeća
 Dražen Jelenić, v. r.
### NN 3/2018 (10.1.2018.), Odluka o izmjenama Odluke o lokalnim porezima Grada Siska

Grad Sisak

127

Na temelju članka 20. i 42. Zakona o lokalnim porezima (»Narodne novine«, broj 115/16 i 101/17) i članka 15. Statuta Grada Siska (»Službeni glasnik Sisačko-moslavačke županije«, broj 12/09, 16/10, 9/11, 18/12, 4/13, 6/13 – pročišćeni tekst, 14/14, 9/15 i 10/16), Gradsko vijeće Grada Siska je na 4. sjednici održanoj 1. prosinca 2017. godine, donijelo

ODLUKU

O IZMJENAMA ODLUKE O LOKALNIM POREZIMA

Članak 1.

U Odluci o lokalnim porezima (»Narodne novine«, broj 67/17) i (»Službeni glasnik Sisačko-moslavačke županije«, broj 14/17) članak 10. mijenja se i glasi:

»Obračunsko razdoblje poreza na potrošnju je od prvoga do posljednjega dana u mjesecu.

Utvrđenu obvezu poreza na potrošnju za obračunsko razdoblje iz stavka 1. ovoga članka porezni obveznik iskazuje na Obrascu PP-MI-PO i predaje ga do 20. dana u mjesecu za prethodni mjesec Upravnom odjelu za proračun i financije Grada Siska.

Utvrđenu obvezu porezni obveznik dužan je platiti do posljednjega dana u mjesecu«.

Članak 2.

Članak 12. stavak 1. mijenja se i glasi:

»Obveznik poreza na kuće za odmor mora Upravnom odjelu za proračun i financije Grada Siska dostaviti podatke o kući za odmor koji se odnose na mjesto gdje se nalazi taj objekt te korisnu površinu, kao i podatke o poreznom obvezniku.«

Članak 3.

Glava III. PRIJENOS OVLASTI I NADLEŽNA POREZNA TIJELA mijenja se i glasi: »III. NADLEŽNO POREZNO TIJELO«.

Članak 4.

Članak 13. mijenja se i glasi:

»Poslove u vezi s utvrđivanjem i naplatom poreza na potrošnju i poreza na kuće za odmor obavlja Grad Sisak.«

Članak 5.

Ova Odluka bit će objavljena u »Službenom glasniku Sisačko-mos­lavačke županije« i »Narodnim novinama«, a stupa na snagu 1. siječnja 2018. godine.

Klasa: 410-01/17-01/01

Urbroj: 2176/05-02-17-5

Sisak, 1. prosinca 2017.

Predsjednica
 Ivana Krčelić, v. r.
### NN 3/2018 (10.1.2018.), Odluka o izmjenama Odluke o porezima Općine Brinje

Općina Brinje

134

Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13 – proč. tekst i 137/15 – Ispr.), članka 20. stavka 1. i članka 42. Zakona o lokalnim porezima (»Narodne novine« broj 115/16), te članka 28. i 83. Statuta Općine Brinje (»Županijski glasnik« Ličko-senjske županije br. 16/13), Općinsko vijeće Općine Brinje na 4. sjednici održanoj 21. prosinca 2017. godine donosi

ODLUKU

O IZMJENAMA ODLUKE O POREZIMA OPĆINE BRINJE

Članak 1.

U Odluci o porezima Općine Brinje (»Županijski glasnik« Ličko-senjske županije br. 18/17) u članku 2. stavku 1. točka 5. briše se.

Članak 2.

Odjeljak 5. »Porez na nekretnine« i članak 19. brišu se.

Članak 3.

U članku 20. stavku 1. riječi: »osim poreza na nekretnine« brišu se.

Članak 4.

Članak 24. briše se.

Članak 5.

Ova Odluka objavit će se u »Narodnim novinama« i »Županijskom glasniku« Ličko-senjske županije, a stupa na snagu 1. siječnja 2018. godine.

Klasa: 410-01/17-01/07

Urbroj: 2125/04-17-05

Brinje, 21. prosinca 2017.

Predsjednik Općinskog vijeća
 Ivan Perković, dipl. ing., v. r.
### NN 3/2018 (10.1.2018.), Odluka o izmjeni Odluke o gradskim porezima Grada Đakova

GRAD ĐAKOVO

126

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16. i 101/17.) i članka 32. Statuta Grada Đakova (»Službeni glasnik Grada Đakova«, broj 6/09., 3/12., 2/13. i 3/17.) Gradsko vijeće Grada Đakova, na 4. sjednici održanoj 21. prosinca 2017. godine, donijelo je

ODLUKU

O IZMJENI ODLUKE O GRADSKIM POREZIMA

Članak 1.

U Odluci o gradskim porezima (»Službeni glasnik Grada Đakova«, broj 7/17.) članak 18. mijenja se i glasi:

»Danom stupanja na snagu ove Odluke prestaju važiti Odluka o gradskim porezima Grada Đakova (»Službeni glasnik Grada Đakova«, broj 5/03.) i Odluka o prirezu porezu na dohodak Grada Đakova, (»Narodne novine«, broj 143/05., »Službeni glasnik Grada Đakova«, broj 11/05.).«

Članak 2.

Ova Odluka i Odluka o gradskim porezima (»Službeni glasnik Grada Đakova«, broj 7/17.) imaju se objaviti u »Narodnim novinama«.

Članak 3.

Ova Odluka stupa na snagu osmoga dana od dana objave u »Službenome glasniku Grada Đakova«, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.

Klasa: 410-01/17-01/6

Urbroj: 2121/01-01/01-17-3

Đakovo, 21. prosinca 2017.

Predsjednik
 Pavo Cindrić, dipl. iur., v. r.
### NN 3/2018 (10.1.2018.), Odluka o izmjenama Odluke o općinskim porezima Općine Strizivojna

Općina Strizivojna

133

Na temelju članka 35. Zakona o lokalnoj i regionalnoj (područnoj) samoupravi (»Narodne novine« br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15), članka 20. i članka 42. Zakona o lokalnim porezima (»Narodne novine« br. 115/16 i 101/17) i članka 32. Statuta Općine Strizivojna (»Službeni glasnik Općine Strizivojna« br. 2/13), Općinsko vijeće Općine Strizivojna na svojoj 5. sjednici održanoj 14. prosinca 2017. godine donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE STRIZIVOJNA

I. OPĆE ODREDBE

Članak 1.

Ovom Odlukom usklađuje se Odluka o općinskim porezima Općine Strizivojna (»Narodne novine« broj 121/17 i »Službeni glasnik Općine Strizivojna« br. 6/17), u daljnjem tekstu: Odluka, s odredbama Zakona o lokalnim porezima (»Narodne novine« br. 115/16 i 101/17).

Članak 2.

U članku 2. stavku 1. Odluke točka 3. s pripadajućim tekstom »3 Porez na nekretnine«, briše se.

Članak 3.

U poglavlju »II. VRSTE POREZA« odjeljak »Porez na nekretnine« naznačen iznad članka 12. Odluke, kao i članak 12. Odluke, brišu se.

Članak 4.

Dosadašnji članci od 13. do 18. Odluke, postaju članci od 12. do 17.

Članak 5.

Ova Odluka objavit će se u »Narodnim novinama« i »Službenom glasniku Općine Strizivojna«.

Članak 6.

Ova Odluka stupa na snagu osmoga dana od dana objave u »Službenom glasniku Općine Strizivojna«.

Klasa: 410-01/17-01/9

Urbroj: 2121/08-01-17-1

Strizivojna, 14. prosinca 2017.

Predsjednik Općinskog vijeća
 Nikola Degmečić, v. r.
### NN 3/2018 (10.1.2018.), Odluka o izmjeni Odluke o utvrđivanju cijene odobrenja za obavljanje domaće radinosti ili sporednog zanimanja

MINISTARSTVO GOSPODARSTVA, PODUZETNIŠTVA I OBRTA

122

Na temelju članka 52. stavka 3. Zakona o obrtu (»Narodne novine«, broj 143/2013) ministrica nadležna za obrt, donosi

ODLUKU

O IZMJENI ODLUKE O UTVRĐIVANJU CIJENE ODOBRENJA ZA OBAVLJANJE DOMAĆE RADINOSTI ILI SPOREDNOG ZANIMANJA

Članak 1.

U Odluci o utvrđivanju cijene odobrenja za obavljanje domaće radinosti ili sporednog zanimanja (»Narodne novine« br. 151/2014 i 3/2017), članak 6. mijenja se i glasi:

»Iznimno, u razdoblju od 2. 1. 2018. do 1. 1. 2019. godine fizička osoba oslobađa se plaćanja utvrđene cijene za izdavanje odobrenja iz članka 2. ove Odluke«.

Članak 2.

Ova odluka objavljuje se u »Narodnim novinama«, a stupa na snagu 2. siječnja 2018. godine.

Klasa: 011-01/18-01/06

Urbroj: 526-04-02/1-18-1

Zagreb, 2. siječnja 2018.

Potpredsjednica Vlade i
 ministrica
 dr. sc. Martina Dalić, v. r.
### NN 3/2018 (10.1.2018.), Odluka o izmjeni Odluke o utvrđivanju cijene obrtnice

MINISTARSTVO GOSPODARSTVA, PODUZETNIŠTVA I OBRTA

121

Na temelju članka 14. stavka 5. Zakona o obrtu (»Narodne novine«, broj 143/2013) ministrica nadležna za obrt, donosi

ODLUKU

O IZMJENI ODLUKE O UTVRĐIVANJU CIJENE OBRTNICE

Članak 1.

U Odluci o utvrđivanju cijene obrtnice (»Narodne novine« br. 159/2013, 151/2014, 135/2015 i 3/2017), članak 6. mijenja se i glasi:

»Iznimno, u razdoblju od 2. 1. 2018. do 1. 1. 2019. godine fizička osoba oslobađa se plaćanja utvrđene cijene za izdavanje obrtnice iz članka 2. ove Odluke.«

Članak 2.

Ova Odluka objavljuje se u »Narodnim novinama«, a stupa na snagu 2. siječnja 2018. godine.

Klasa: 011-01/18-01/05

Urbroj: 526-04-02/1-18-1

Zagreb, 2. siječnja 2018.

Potpredsjednica Vlade
 i ministrica
 dr. sc. Martina Dalić, v. r.
### NN 4/2018 (11.1.2018.), Odluka o izmjenama i dopunama Odluke o općinskim porezima Općine Majur

Općina Majur

143

Na temelju članka 68. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 17. Zakona o izmjenama Zakona o lokalnim porezima (»Narodne novine«, broj 101/17) članka 14. Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14) Općinsko vijeće Općine Majur, na 4. sjednici održanoj 13. prosinca 2017. godine, donosi

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE MAJUR

Članak 1.

U Odluci o općinskim porezima Općine Majur (»Službenim novinama Općine Majur« broj 4/17 i »Narodne novine« broj 69/2017 – dalje u tekstu: Odluka) u članku 2. stavak 1. briše se točka 5. koja glasi: »5. porez na nekretnine.«.

Članak 2.

U Odluci briše se podnaslov »5. Porez na nekretnine« i članak 17.

Članak 3.

U Odluci briše se članak 21.

Članak 4.

Ova Odluka stupa na snagu osmoga dana od dana objave u »Službenim novinama Općine Majur«, a objavit će se i u »Narodnim novinama«.

Klasa: 410-01/17-01/2

Urbroj: 2176/14-01-17-6

Majur, 13. prosinca 2017.

Predsjednik Općinskog vijeća
 Zdravko Bobetko, v. r.
### NN 4/2018 (11.1.2018.), Odluka o izmjenama Odluke o općinskim porezima Općine Rugvica

Općina Rugvica

144

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 17. Zakona o izmjenama Zakona o lokalnim porezima (»Narodne novine«, broj 101/17) te članka 30. Statuta Općine Rugvica (»Službeni glasnik Općine Rugvica«, broj 2/13 i 6/13), Općinsko vijeće Općine Rugvica na 7. sjednici, održanoj 21. prosinca 2017. godine donosi

ODLUKU

O IZMJENAMA ODLUKE O OPĆINSKIM POREZIMA OPĆINE RUGVICA

Članak 1.

U članku 2. stavku 1. Odluke o općinskim porezima Općine Rugvica (»Službeni glasnik Općine Rugvica«, broj 4/17) briše se točka 4.

Članak 2.

Članci 20., 21. i 22. Odluke brišu se.

Članak 3.

Ova Odluka stupa na snagu osmog dana od dana objave u »Službenom glasniku Općine Rugvica«.

Članak 4.

Ova Odluka objavit će se u »Narodnim novinama« i »Službenom glasniku Općine Rugvica«.

Klasa: 023-01/17-01/927

Urbroj: 238/26-17-1

Rugvica, 21. prosinca 2017.

Predsjednica Općinskog vijeća
 Ana Munić, v. r.
### NN 4/2018 (11.1.2018.), Uredba o dopuni Zakona o službenicima i namještenicima u lokalnoj i područnoj (regionalnoj) samoupravi

Vlada Republike Hrvatske

139

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 121/17), Vlada Republike Hrvatske je na sjednici održanoj 11. siječnja 2018. godine donijela

UREDBU

O DOPUNI ZAKONA O SLUŽBENICIMA I NAMJEŠTENICIMA U LOKALNOJ I PODRUČNOJ (REGIONALNOJ) SAMOUPRAVI

Članak 1.

U Zakonu o službenicima i namještenicima u lokalnoj i područnoj (regionalnoj) samoupravi (»Narodne novine«, br. 86/08 i 61/11), u članku 28., iza stavka 2. dodaje se novi stavak 3. koji glasi:

»Iznimno od stavka 2. ovoga članka, za potrebe rada na aktivnostima vezanim uz upravljanje projektom koji se financira iz fondova ili programa Europske unije osoba se može primiti u službu na određeno vrijeme za vrijeme trajanja projekta. Osobe koje se zapošljavaju na ostalim projektnim aktivnostima ne smatraju se službenicima i namještenicima lokalne jedinice te se na njih primjenjuju opći propisi o radu.«.

Dosadašnji stavci 3. – 5. postaju stavci 4. – 6.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/18-44/01

Urbroj: 50301-25/06-18-1

Zagreb, 11. siječnja 2018.

Predsjednik
 mr. sc. Andrej Plenković, v. r.
### NN 5/2018 (12.1.2018.), Odluka o izmjeni i dopuni Odluke o lokalnim porezima Općine Gradec

Općina Gradec

164

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 i 137/15.), članka 42. stavka 2. Zakona o lokalnim porezima (»Narodne novine«, broj 115/16 i 101/17), članka 18. Statuta Općine Gradec (»Glasnik Zagrebačke županije«, broj 23/09 i 13/13) i članka 66. Poslovnika Općinskog vijeća Općine Gradec (»Glasnik Zagrebačke županije«, broj 1/10 i 13/13), Općinsko vijeće Općine Gradec na 7. sjednici održanoj 6. prosinca 2017. godine donosi

ODLUKU

O IZMJENI I DOPUNI ODLUKE O LOKALNIM POREZIMA OPĆINE GRADEC

Članak 1.

U članku 2. Odluke o lokalnim porezima Općine Gradec od 29. lipnja 2017. godine (»Glasnik Zagrebačke županije«, broj 18/17, dalje: Odluka) briše se stavak 2. koji glasi: »Općina Gradec dužna je uvesti i naplaćivati porez na nekretnine«.

Članak 2.

Briše se točka III. (POREZ NA NEKRETNINE) i članak 6. Odluke koji je glasio: »Predmet oporezivanja, porezni obveznici, utvrđivanje, naplata i druga pitanja vezana uz porez na nekretnine uređuje se posebnom odlukom Općinskog vijeća Općine Gradec, sukladno odredbama Zakona o lokalnim porezima«.

Članak 3.

Briše se članak 13. Odluke koji glasi: »Postupci utvrđivanja i naplate poreza na kuće za odmor započeti po ovoj Odluci, a koji nisu dovršeni do 1. siječnja 2018. godine, dovršit će se po odredbama ove Odluke«.

Članak 4.

Briše se članak 15. Odluke koji glasi: »Odredba članka 5. ove Odluke prestaje važiti 1. siječnja 2018. godine«.

Članak 5.

Ova Odluka o izmjeni i dopuni Odluke o lokalnim porezima Općine Gradec (»Glasnik Zagrebačke županije«, broj 18/17) stupa na snagu osmoga dana od dana objave u »Glasniku Zagrebačke županije«.

Klasa: 410-01/17-01/113
 Urbroj: 238/28-01-17-2
 Gradec, 6. prosinca 2017.

Predsjednica
 Gordana Ivačin, v. r.
### NN 5/2018 (12.1.2018.), Pravilnik o izmjenama i dopunama Pravilnika o nadzornim izvještajima za pravne osobe ovlaštene za pružanje investicijskih usluga i obavljanje investicijskih aktivnosti

Hrvatska agencija za nadzor financijskih
 usluga

156

Na temelju članka 8. stavka 1. i članka 15. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) i članka 115. stavka 3. Zakona o tržištu kapitala (»Narodne novine« broj 88/08, 146/08, 74/09, 54/13, 159/13, 18/15, 110/15, 123/16 i 131/17), Hrvatska agencija za nadzor financijskih usluga (dalje: Agencija) na sjednici Upravnog vijeća održanoj 5. siječnja 2018. donosi

PRAVILNIK

O IZMJENAMA I DOPUNAMA PRAVILNIKA O NADZORNIM IZVJEŠTAJIMA ZA PRAVNE OSOBE OVLAŠTENE ZA PRUŽANJE INVESTICIJSKIH USLUGA I OBAVLJANJE INVESTICIJSKIH AKTIVNOSTI

Članak 1.

U Prilogu 1. Obrasci nadzornih izvještaja Izvještaj o financijskim instrumentima u vlastitom portfelju Društva (Obrazac VP) mijenja se i glasi:

Obrazac VP – Izvještaj o financijskim instrumentima u vlastitom port­felju Društva

![](/files/_web/sluzbeni-dio/2018/130013/images/11776.jpg)

Članak 2.

Ovaj Pravilnik stupa na snagu osmoga dana od dana objave u »Narodnim novinama«, a prvi put se primjenjuje na nadzorni izvještaj iz članka 1. Ovoga Pravilnika za tromjesečno razdoblje sa stanjem na dan 31. ožujka 2018. godine.

Klasa: 011-02/15-01/06
 Urbroj: 326-01-330-18-2
 Zagreb, 5. siječnja 2018.

Predsjednik Upravnog vijeća
 Petar-Pierre Matek, v. r.
### NN 5/2018 (12.1.2018.), Indeks proizvođačkih cijena industrijskih proizvoda na domaćem tržištu u prosincu 2017.

Državni zavod za
 statistiku

158

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U PROSINCU 2017.

Indeks proizvođačkih cijena industrijskih proizvoda na domaćem tržištu u prosincu 2017. u odnosu na studeni 2017. iznosi 99,9.

Klasa: 954-02/18-01/01
 Urbroj: 555-06-03-18-02
 Zagreb, 9. siječnja 2018.

Ravnatelj
 Marko Krištof, v. r.
### NN 5/2018 (12.1.2018.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

157

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13, 18/15, 110/15), a u svezi s člankom 23. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz na križanju željezničke pruge M201 DG – Botovo – Dugo Selo u km 462+210 i županijske ceste Ž3288 u Vrbovcu.

II.

Ova Odluka stupa na snagu danom objave u »Narodnim novinama«.

Klasa: 341-04/18-01/01
 Urbroj: 387-03-01-18-2
 Zagreb, 5. siječnja 2018.

Ravnatelj
 Želimir Delač, dipl. ing. el., v. r.
### NN 5/2018 (12.1.2018.), Odluka o izmjenama Odluke o porezima Općine Martijanec

Općina Martijanec

161

Na temelju članka 20. stavka 1. Zakona o lokalnim porezima (»Narodne novine«, broj 115/16. i 101/17.), članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), te članka 31. stavka 1. točke 6. Statuta Općine Martijanec (Službeni vjesnik Varaždinske županije, broj 10/13. i 24/13.), Općinsko vijeće Općine Martijanec na 3. sjednici, održanoj 21. prosinca 2017. godine donosi

ODLUKU

O IZMJENAMA ODLUKE O POREZIMA OPĆINE MARTIJANEC

Članak 1.

U Odluci o porezima Općine Martijanec (»Narodne novine« br. 91/17. i Službeni vjesnik Varaždinske županije br. 46/17.) članak 2. mijenja se i glasi:

Općini Martijanec pripadaju sljedeći porezi:

1. prirez porezu na dohodak,

2. porez na potrošnju,

3. porez na korištenje javnih površina.

Članak 2.

Članak 15. Odluke o porezima Općine Martijanec (Službeni vjesnik Varaždinske županije br. 46/17.) briše se.

Članak 3.

Članak 16. Odluke o porezima Općine Martijanec (Službeni vjesnik Varaždinske županije br. 46/17.) postaje člankom 15., članak 17. postaje člankom 16., članak 18. postaje člankom 17., članak 19. postaje člankom 18., članak 20. postaje člankom 19., članak 21. postaje člankom 20., članak 22. postaje člankom 21.

Članak 4.

Ova Odluka objavit će se u »Narodnim novinama« i »Službenom vjesniku Varaždinske županije«. Ova Odluka stupa na snagu prvoga dana od dana objave u »Službenom vjesniku Varaždinske županije«, a primjenjuje se od 1. siječnja 2018. godine.

Klasa: 410-01/17-01/3

Urbroj: 2186/19-01-17-3

Martijanec, 21. prosinca 2017.

Predsjednik Općinskog vijeća
 Dubravko Besek, v. r.
### NN 5/2018 (12.1.2018.), Odluka o izmjeni i dopuni Odluke o prirezu poreza na dohodak Općine Martijanec

OPĆINA MARTIJANEC

162

Na temelju članaka 20. stavak 1. točka 1. i članka 21. stavak 2. Zakona o lokalnim porezima (»Narodne novine« br. 115/16. i 10//17.), članka 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 33/00, 73/00, 59/01, 107/01, 117/01, 150/02, 147/03, 132/06, 26/07 – Odluka USRH, 73/08, 25/12, 147/14, 100/15, 115/16) te članka 31. Statuta Općine Martijanec (»Službeni vjesnik Varaždinske županije« br. 10/13. i 24/13.) Općinsko vijeće Općine Martijanec na svojoj 3. sjednici održanoj 21. prosinca 2017. godine donijelo je

ODLUKU

O IZMJENI I DOPUNI ODLUKE O
 PRIREZU POREZA NA DOHODAK

Članak 1.

Članak 6. Odluke o prirezu poreza na dohodak (»Narodne novine« br. 91/01 i 46/10) briše se.

Članak 2.

Ova Odluka stupa na snagu osmoga dana od dana objave u »Narodnim novinama« a objavit će se i u » Službenom vjesniku Varaždinske županije«.

Klasa: 410-01/17-01/4

Urbroj: 2186/19-01-17-1

Martijanec, 21. prosinca 2017.

Predsjednik Općinskog vijeća
 Dubravko Besek, v. r.
### NN 5/2018 (12.1.2018.), Odluka o izmjenama Odluke o općinskim porezima Općine Dragalić

Općina Dragalić

163

Na temelju članaka 20. i 42. stavak 1. Zakona o lokalnim porezima (»Narodne novine« broj 115/16 i 101/17) te članka 34. stavak 1. podstavak 11. Statuta Općine Dragalić (»Službeni glasnik« broj 3/17 – pročišćeni tekst i 7/17) Općinsko vijeće općine Dragalić na 4. sjednici održanoj 29. prosinca 2017. godine, donosi

ODLUKU

O IZMJENAMA ODLUKE O OPĆINSKIM POREZIMA OPĆINE DRAGALIĆ

Članak 1.

U Odluci o općinskim porezima Općine Dragalić (»Službeni glasnik« broj 2/17) u članku 1. stavku 1. točka 4. briše se.

Članak 2.

Podnaslov V. POREZ NA NEKRETNINE i članak 9. brišu se.

Članak 3.

Članak 14. briše se.

Članak 4.

Ova Odluka stupa na snagu osmoga dana od dana objave u »Službenom glasniku«, a objavit će se i u »Narodnim novinama«.

Klasa: 410-01/17-01/02
 Urbroj: 2178/27-17-8
 Dragalić, 29. prosinca 2017.

Predsjednik Općinskog vijeća
 Mario Brađašević, v. r.
### NN 6/2018 (17.1.2018.), Izmjena Upisnika dobavljača šumskog reprodukcijskog materijala tijekom 2017. godine

MINISTARSTVO POLJOPRIVREDE

172

Ministarstvo poljoprivrede, na temelju članka 24. Zakona o šumskom reprodukcijskom materijalu (»Narodne novine« broj 75/2009, 61/2011, 56/2013 i 14/2014) i članka 6. stavka 4. Pravilnika o uvjetima i načinu upisa u Upisnik dobavljača šumskog reprodukcijskog materijala (»Narodne novine« broj 4/2011, 58/2011 i 21/2017) objavljuje

IZMJENU UPISNIKA

DOBAVLJAČA ŠUMSKOG REPRODUKCIJSKOG MATERIJALA TIJEKOM 2017. GODINE

I. U Upisnik dobavljača šumskog reprodukcijskog materijala upisani su:

1. DRIJEN d.o.o., sa sjedištem u Lučkom (Grad Zagreb), Ježdovečka 7b, pod upisnim brojem HR – DRI – 700014.

Klasa: 321-07/17-01/05

Urbroj: 525-11/1059-18-1

Zagreb, 2. siječnja 2018.

Ministar poljoprivrede
 Tomislav Tolušić, dipl. iur., v. r.
### NN 6/2018 (17.1.2018.), Odluka o izmjenama Odluke o općinskim porezima Općine Brodski Stupnik

Općina Brodski Stupnik

176

Na temelju članka 42. Zakona o lokalnim porezima (»Narodne novine«, br. 115/2016 i 101/2017) i članka 30. Statuta Općine Brodski Stupnik (»Službeni vjesnik Brodsko-posavske županije« broj 08/09 i 03/13), Općinsko vijeće Općine Brodski Stupnik na 5. sjednici održanoj 18. prosinca 2017. godine, donijelo je

ODLUKU

O IZMJENAMA ODLUKE O OPĆINSKIM POREZIMA OPĆINE BRODSKI STUPNIK

Članak 1.

U Odluci o općinskim porezima Općine Brodski Stupnik (»Narodne novine« broj 79/2017) u Poglavlju II. članku 2. točka 4. »porez na nekretnine« briše se.

Članak 2.

U Poglavlju II. Odjeljak 4. »Porez na nekretnine« i članak 14. brišu se.

Članak 3.

Članak 17. briše se.

Članak 4.

Ova Odluka stupa na snagu osmog dana od dana objave u »Narodnim novinama«, a objavit će se »Službenom vjesniku Brodsko-
 -posavske županije«.

Klasa: 410-01/17-01/ 05

Urbroj: 2178/03-02-17-10

Brodski Stupnik, 18. prosinca 2017.

OPĆINSKO VIJEĆE OPĆINE BRODSKI STUPNIK

Predsjednik Općinskog vijeća
 Zlatko Prskalo, bacc. admin. pub., v. r.
### NN 6/2018 (17.1.2018.), Rješenje o razrješenju predsjednika i članova Upravnog vijeća Nacionalnog centra za vanjsko vrednovanje obrazovanja

Vlada Republike Hrvatske

165

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 3. Zakona o Nacionalnom centru za vanjsko vrednovanje obrazovanja (»Narodne novine«, broj 151/04), Vlada Republike Hrvatske je na sjednici održanoj 11. siječnja 2018. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

1. Razrješuje se dr. sc. PETAR BEZINOVIĆ dužnosti predsjednika Upravnog vijeća Nacionalnog centra za vanjsko vrednovanje obrazovanja, radi isteka mandata.

2. Razrješuju se dužnosti članovi Upravnog vijeća Nacionalnog centra za vanjsko vrednovanje obrazovanja, radi isteka mandata:

– dr. sc. ŽELJKO JOZIĆ

– TIHOMIR TOMČIĆ

– prof. dr. sc. HRVOJE KRALJEVIĆ

– mr. sc. NINOSLAV ŠĆUKANEC

– DARIO BUDIMIR.

Klasa: 080-02/17-02/327
 Urbroj: 50301-15/07-18-02
 Zagreb, 11. siječnja 2018.

Predsjednik
 mr. sc. Andrej Plenković, v. r.
### NN 6/2018 (17.1.2018.), Rješenje o imenovanju predsjednika i članova Upravnog vijeća Nacionalnog centra za vanjsko vrednovanje obrazovanja

VLADA REPUBLIKE HRVATSKE

166

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 3. Zakona o Nacionalnom centru za vanjsko vrednovanje obrazovanja (»Narodne novine«, broj 151/04), Vlada Republike Hrvatske je na sjednici održanoj 11. siječnja 2018. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA NACIONALNOG CENTRA ZA VANJSKO VREDNOVANJE OBRAZOVANJA

1. Imenuje se prof. dr. sc. JOSIP FARIČIĆ predsjednikom Upravnog vijeća Nacionalnog centra za vanjsko vrednovanje obrazovanja.

2. Za članove Upravnog vijeća Nacionalnog centra za vanjsko vrednovanje obrazovanja, imenuju se:

– doc. dr. sc. MIRKO RUŠČIĆ

– TIHOMIR TOMČIĆ

– mr. sc. NINOSLAV ŠĆUKANEC

– dr. sc. ŽELJKO JOZIĆ

– IVICA ŠUŠAK

– NEVENKA LONČARIĆ JELAČIĆ.

Klasa: 080-02/17-01/536
 Urbroj: 50301-15/07-18-03
 Zagreb, 11. siječnja 2018.

Predsjednik
 mr. sc. Andrej Plenković, v. r.
### NN 6/2018 (17.1.2018.), Rješenje o imenovanju supredsjedateljice Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije

VLADA REPUBLIKE HRVATSKE

167

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 4. Sporazuma između Vlade Republike Hrvatske i Vlade Republike Srbije o gospodarskoj suradnji (»Narodne novine – Međunarodni ugovori«, broj 9/09), Vlada Republike Hrvatske je na sjednici održanoj 11. siječnja 2018. godine donijela

RJEŠENJE

O IMENOVANJU SUPREDSJEDATELJICE ZAJEDNIČKOG ODBORA ZA PROVEDBU I POTICANJE GOSPODARSKE SURADNJE IZMEĐU VLADE REPUBLIKE HRVATSKE I VLADE REPUBLIKE SRBIJE

Imenuje se NATAŠA MIKUŠ ŽIGMAN, državna tajnica u Ministarstvu gospodarstva, poduzetništva i obrta, supredsjedateljicom Zajedničkog odbora za provedbu i poticanje gospodarske suradnje između Vlade Republike Hrvatske i Vlade Republike Srbije.

Klasa: 080-02/18-01/03
 Urbroj: 50301-15/07-18-02
 Zagreb, 11. siječnja 2018.

Predsjednik
 mr. sc. Andrej Plenković, v. r.
### NN 6/2018 (17.1.2018.), Rješenje o imenovanju članova Povjerenstva za rješavanje o žalbama prema Zakonu o zaštiti prirode

VLADA REPUBLIKE HRVATSKE

168

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 225. stavka 1. Zakona o zaštiti prirode (»Narodne novine«, broj 80/13), Vlada Republike Hrvatske je na sjednici održanoj 11. siječnja 2018. godine donijela

RJEŠENJE

O IMENOVANJU ČLANOVA POVJERENSTVA ZA RJEŠAVANJE O ŽALBAMA PREMA ZAKONU O ZAŠTITI PRIRODE

Za članove Povjerenstva za rješavanje o žalbama prema Zakonu o zaštiti prirode, imenuju se:

– IGOR VUKOVIĆ, predsjednik i stalni član

– IVAN ERCEGOVIĆ, stalni član

– SNJEŽANA MADRONIĆ, stalna članica

– DAMIR MITROVIĆ, promjenjivi član

– mr. sc. HRVOJE STUNKOVIĆ, promjenjivi član.

Klasa: 080-02/18-01/04
 Urbroj: 50301-15/07-18-02
 Zagreb, 11. siječnja 2018.

Predsjednik
 mr. sc. Andrej Plenković, v. r.